Številka: 35431-264/2022-2550-2

Datum: 31. 8. 2022

Ministrstvo za okolje in prostor na podlagi 38.a člena Zakona o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646), [51/16](http://www.uradni-list.si/1/objava.jsp?sop=2016-01-2246), [36/21](http://www.uradni-list.si/1/objava.jsp?sop=2021-01-0716), [82/21](http://www.uradni-list.si/1/objava.jsp?sop=2021-01-1758) in 189/21) in sedmega odstavka 90. člena Zakona o varstvu okolja (Uradni list RS, št. 44/22, v nadaljevanju ZVO-2) v predhodnem postopku za poseg: odstranitev obstoječe vlečnice »Veliki vrh« ter novogradnja štirisedežnice »Veliki vrh«, začetim na zahtevo nosilca nameravanega posega RTC »JAKEC« TRIJE KRALJI, d.o.o., Planina pod Šumikom 5, 2316 Zgornja Ložnica, ki ga po pooblastilu direktorja Aleša Juharta zastopa SKA, Aleksander Krašovec s. p., Cesta Koroškega obreda 21, 4000 Kranj, obvešča javnost z naslednjim

**JAVNIM NAZNANILOM**

1. da je nosilec nameravanega posega RTC »JAKEC« TRIJE KRALJI, d.o.o., Planina pod Šumikom 5, 2316 Zgornja Ložnica, dne 24. 8. 2022 na Ministrstvo za okolje in prostor, Direktorat za okolje (v nadaljevanju ministrstvo), podal vlogo za izvedbo predhodnega postopka za poseg: odstranitev obstoječe vlečnice »Veliki vrh« ter novogradnja štirisedežnice »Veliki vrh« (v nadaljevanju nameravani poseg);
2. da je za nameravani poseg v okolje na podlagi točke H.2.1 Priloge 1 v povezavi s prvim odstavkom 3. člena Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22-ZVO-2) treba izvesti predhodni postopek;
3. da je za izvedbo predhodnega postopka pristojno Ministrstvo za okolje in prostor, Dunajska cesta 48, 1000 Ljubljana;
4. da so podatki o nameravanem posegu na voljo pri Ministrstvu za okolje in prostor, Direktoratu za okolje, dokumentacija za izvedbo predhodnega postopka pa je dostopna tudi na spletni strani ministrstva na spletnem naslovu:

[Javne objave Ministrstva za okolje in prostor | GOV.SI](https://www.gov.si/drzavni-organi/ministrstva/ministrstvo-za-okolje-in-prostor/javne-objave/);

1. da je javno naznanilo objavljeno osrednjem spletnem mestu državne uprave;
2. da je vpogled v vlogo za izvedbo predhodnega postopka zagotovljen v času:

od 2. 9. 2022 do 3. 10. 2022

1. da se mnenja in pripombe lahko v roku iz 6. točke javnega naznanila posredujejo v pisni obliki na Ministrstvo za okolje in prostor, Dunajska cesta 48, 1000 Ljubljana, ali po elektronski pošti na [gp.mop@gov.si](mailto:gp.mop@gov.si), s sklicem na predhodni postopek za poseg: odstranitev obstoječe vlečnice »Veliki vrh« ter novogradnja štirisedežnice »Veliki vrh« in številko upravne zadeve: 35431-264/2022-2550.

Ministrstvo obvešča javnost, da bo v postopku upošteval samo mnenja in pripombe javnosti, ki bodo prejeta v roku in na način, kot izhaja iz 6. ter 7. točke javnega naznanila.

V skladu s sedmim odstavkom 90. člena ZVO-2 vabimo zainteresirano javnost ter nevladne organizacije iz prvega odstavka 237. člena ZVO-2 ter civilne iniciative iz druge alineje 18.2 točke 3. člena ZVO-2, da v roku iz 6. točke tega javnega naznanila podajo mnenja, pripombe in predloge o nameravanem posegu. V skladu s sedmim odstavkom 90. člena ZVO-2 vabimo nevladne organizacije iz prvega odstavka 237. člena ZVO-2 ter civilne iniciative iz druge alineje 18.2 točke 3. člena ZVO-2, da podajo zahteve za vstop, pri čemer je obvezen sestavni del zahteve za vstop podatek o varnem elektronskem predalu, kamor se jim bo vročalo dokumente.

mag. Vesna Kolar Planinšič

Vodja sektorja za okoljske presoje